ประกาศนายทะเบียน

เรื่อง กําหนดแบบคําขอรับใบอนุญาต ใบอนุญาต และเอกสาร

เกี่ยวกับการเป็นตัวแทนประกันวินาศภัย ตัวแทนประกันวินาศภัยสําหรับการประกันภัยรายย่อย

หรือนายหน้าประกันวินาศภัย

พ.ศ. 2554

-------------------------------------------------------

          อาศัยอํานาจตามความในมาตรา 63 วรรคสอง มาตรา 65 วรรคสี่ มาตรา 66 วรรคสี่ และมาตรา 68 วรรคสาม แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 นายทะเบียนจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศนายทะเบียน เรื่อง กําหนดแบบคําขอรับใบอนุญาตใบอนุญาต และเอกสารเกี่ยวกับการเป็นตัวแทนประกันวินาศภัย ตัวแทนประกันวินาศภัยสําหรับการประกันภัยรายย่อย หรือนายหน้าประกันวินาศภัย พ.ศ. 2554”


ข้อ ๒ ประกาศนี้ให้มีผลใช้บังคับตั้งแต่วันประกาศเป็นต้นไป


ข้อ ๓ ให้ยกเลิก

          (1) ประกาศนายทะเบียน เรื่อง กําหนดแบบคําขอรับใบอนุญาต ใบอนุญาต และเอกสารเกี่ยวกับการเป็นตัวแทนประกันวินาศภัยหรือนายหน้าประกันวินาศภัย ลงวันที่ 19 ธันวาคม พ.ศ. 2551

          (2) ประกาศนายทะเบียน เรื่อง กําหนดแบบคําขอรับใบอนุญาต ใบอนุญาต และเอกสารเกี่ยวกับการเป็นตัวแทนประกันวินาศภัยสําหรับการประกันภัยรายย่อย พ.ศ. 2553 ลงวันที่ 19 กุมภาพันธ์ พ.ศ. 2553


ข้อ ๔ ในประกาศนี้

          “สํานักงาน” หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย

          “คณะกรรมการ” หมายความว่า คณะกรรมการกํากับและส่งเสริมการประกอบธุรกิจประกันภัย

          “บริษัท” หมายความว่า บริษัทที่ได้รับใบอนุญาตประกอบธุรกิจประกันวินาศภัย ตามกฎหมายว่าด้วยการประกันวินาศภัย และให้หมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายว่าด้วยการประกันวินาศภัย

          “ตัวแทนประกันวินาศภัย” หมายความว่า ผู้ซึ่งบริษัทมอบหมายให้ทําการชักชวนให้บุคคลทําสัญญาประกันวินาศภัยกับบริษัท

          “ตัวแทนประกันวินาศภัยสําหรับการประกันภัยรายย่อย” หมายความว่า ผู้ซึ่งบริษัทมอบหมายให้ทําการชักชวนให้บุคคลทําสัญญาประกันวินาศภัยที่ระบุในกรมธรรม์ประกันภัยว่า ไมโครอินชัวรันส์กับบริษัท

          “นายหน้าประกันวินาศภัย” หมายความว่า ผู้ชี้ช่องหรือจัดการให้บุคคลทําสัญญาประกันวินาศภัยกับบริษัท โดยกระทําเพื่อบําเหน็จเนื่องจากการนั้น

          “สถาบันการศึกษา” หมายความว่า สถาบันการศึกษาระดับอุดมศึกษาที่ได้รับการรับรองจากกระทรวงศึกษาธิการ หรือสถาบันการศึกษาในต่างประเทศที่ได้รับการรับรองจากสํา นักงานคณะกรรมการข้าราชการพลเรือน


ข้อ ๕ แบบคําขอรับใบอนุญาต ใบอนุญาตและเอกสารเกี่ยวกับการเป็นตัวแทนประกันวินาศภัยตัวแทนประกันวินาศภัยสําหรับการประกันภัยรายย่อย ให้เป็นไปตามแบบที่แนบท้ายประกาศ ดังนี้

          (1) คําขอรับใบอนุญาต ให้เป็นไปตามแบบ ตว. 1

          (2) ใบอนุญาตอายุหนึ่งปี ให้เป็นไปตามแบบ ตว. 2 หรือ ตว. 2.1

          (ก) ใบอนุญาตตามแบบ ตว. 2 ให้ใช้สีตัวอักษร และสีพื้นหลัง ดังนี้

          1) คําว่า “ใบอนุญาตเป็นตัวแทนประกันวินาศภัย” ให้ใช้ตัวอักษรสีน้ําตาลนอกนั้นให้ใช้ตัวอักษรสีดํา

          2) พื้นหลังส่วนที่พิมพ์คําว่า “ใบอนุญาตเป็นตัวแทนประกันวินาศภัย” ให้ใช้สีขาวนอกนั้นให้ใช้พื้นหลังสีฟ้า

          (ข) ใบอนุญาตตามแบบ ตว. 2.1 ให้ใช้สีตัวอักษร และสีพื้นหลัง ดังนี้

          1) คําว่า “ใบอนุญาตเป็นตัวแทนประกันวินาศภัย” ให้ใช้ตัวอักษรสีขาว นอกนั้นให้ใช้ตัวอักษรสีดํา

          2) พื้นหลังส่วนที่พิมพ์คําว่า “ใบอนุญาตเป็นตัวแทนประกันวินาศภัย” ให้ใช้สีเหลืองนอกนั้นให้ใช้พื้นหลังสีฟ้า

          (3) ใบอนุญาตอายุห้าปี ให้เป็นไปตามแบบ ตว. 3 หรือ ตว. 3.1

          (ก) ใบอนุญาตตามแบบ ตว. 3 ให้ใช้สีตัวอักษร และสีพื้นหลัง ดังนี้

          1) คําว่า “ใบอนุญาตเป็นตัวแทนประกันวินาศภัย” ให้ใช้ตัวอักษรสีน้ําตาลนอกนั้นให้ใช้ตัวอักษรสีดํา

          2) พื้นหลังส่วนที่พิมพ์คําว่า “ใบอนุญาตเป็นตัวแทนประกันวินาศภัย” ให้ใช้สีขาวนอกนั้นให้ใช้พื้นหลังสีเงิน

          (ข) ใบอนุญาตตามแบบ ตว. 3.1 ให้ใช้สีตัวอักษร และสีพื้นหลัง ดังนี้

          1) คําว่า “ใบอนุญาตเป็นตัวแทนประกันวินาศภัย” ให้ใช้ตัวอักษรสีขาว นอกนั้นให้ใช้ตัวอักษรสีดํา

          2) พื้นหลังส่วนที่พิมพ์คําว่า “ใบอนุญาตเป็นตัวแทนประกันวินาศภัย” ให้ใช้สีเหลืองนอกนั้นให้ใช้พื้นหลังสีเงิน

          (4) ใบอนุญาตอายุห้าปีและผ่านการอบรมหลักสูตรที่ปรึกษาด้านประกันภัย (CharteredInsurance Advisor) ให้เป็นไปตามแบบ ตว. 4 โดยให้ใช้สีตัวอักษร และสีพื้นหลัง ดังนี้

          (ก) คําว่า “ใบอนุญาตเป็นตัวแทนประกันวินาศภัย” ให้ใช้ตัวอักษรสีน้ําตาล นอกนั้นให้ใช้ตัวอักษรสีดํา

          (ข) พื้นหลังส่วนที่พิมพ์คําว่า “ใบอนุญาตเป็นตัวแทนประกันวินาศภัย” ให้ใช้สีขาว นอกนั้นให้ใช้พื้นหลังสีทอง

          (5) หนังสือแสดงความต้องการของบริษัทให้เป็นตัวแทนประกันวินาศภัย หรือตัวแทนประกันวินาศภัยสําหรับการประกันภัยรายย่อย ให้เป็นไปตามแบบ ตว. 5

          (6) หนังสือแสดงความยินยอมของบริษัทให้เป็นตัวแทนประกันวินาศภัย หรือตัวแทนประกันวินาศภัยสําหรับการประกันภัยรายย่อยของบริษัทอื่น ให้เป็นไปตามแบบ ตว. 6

          (7) คําขอต่ออายุใบอนุญาต ให้เป็นไปตามแบบ ตว. 7

          (8) คําขอต่ออายุใบอนุญาต ผ่านทางธนาคารและระบบอินเทอร์เน็ต ให้เป็นไปตามแบบ ตว. 8

          (9) หนังสือมอบอํานาจของบริษัทให้ทําสัญญาประกันวินาศภัย ให้เป็นไปตามแบบ ตว. 9


ข้อ ๖ แบบคําขอรับใบอนุญาต ใบอนุญาตและเอกสารเกี่ยวกับการเป็นนายหน้าประกันวินาศภัย ให้เป็นไปตามแบบที่แนบท้ายประกาศ ดังนี้

          (1) คําขอรับใบอนุญาตเป็นนายหน้าประกันวินาศภัย

          (ก) ประเภทบุคคลธรรมดา ให้เป็นไปตามแบบ นว. 1

          (ข) ประเภทนิติบุคคลหรือสถาบันการเงิน ให้เป็นไปตามแบบ นว. 2

          (2) ใบอนุญาตเป็นนายหน้าประกันวินาศภัย

          (ก) ประเภทบุคคลธรรมดาอายุหนึ่งปี ให้เป็นไปตามแบบ นว. 3 หรือ นว. 3.1 ดังนี้

          1) ใบอนุญาตตามแบบ นว. 3 ให้ใช้สีตัวอักษร และสีพื้นหลัง ดังนี้

          ก) คําว่า “ใบอนุญาตเป็นนายหน้าประกันวินาศภัย” ให้ใช้ตัวอักษรสีน้ําเงินนอกนั้นให้ใช้ตัวอักษรสีดํา

          ข) พื้นหลังส่วนที่พิมพ์คําว่า “ใบอนุญาตเป็นนายหน้าประกันวินาศภัย”ให้ใช้สีขาว นอกนั้นให้ใช้พื้นหลังสีฟ้า

          2) ใบอนุญาตตามแบบ นว. 3.1 ให้ใช้สีตัวอักษร และสีพื้นหลัง ดังนี้

          ก) คําว่า “ใบอนุญาตเป็นนายหน้าประกันวินาศภัย” ให้ใช้ตัวอักษรสีขาวนอกนั้นให้ใช้ตัวอักษรสีดํา

          ข) พื้นหลังส่วนที่พิมพ์คําว่า “ใบอนุญาตเป็นนายหน้าประกันวินาศภัย”ให้ใช้สีน้ําเงิน นอกนั้นให้ใช้พื้นหลังสีฟ้า

          (ข) ประเภทบุคคลธรรมดาอายุห้าปี ให้เป็นไปตามแบบ นว. 4 หรือ นว. 4.1 ดังนี้

          1) ใบอนุญาตตามแบบ นว. 4 ให้ใช้สีตัวอักษร และสีพื้นหลัง ดังนี้

          ก) คําว่า “ใบอนุญาตเป็นนายหน้าประกันวินาศภัย” ให้ใช้ตัวอักษรสีน้ําเงินนอกนั้นให้ใช้ตัวอักษรสีดํา

          ข) พื้นหลังส่วนที่พิมพ์คําว่า “ใบอนุญาตเป็นนายหน้าประกันวินาศภัย”ให้ใช้สีขาว นอกนั้นให้ใช้พื้นหลังสีเงิน

          2) ใบอนุญาตตามแบบ นว. 4.1 ให้ใช้สีตัวอักษร และสีพื้นหลัง ดังนี้

          ก) คําว่า “ใบอนุญาตเป็นนายหน้าประกันวินาศภัย” ให้ใช้ตัวอักษรสีขาวนอกนั้นให้ใช้ตัวอักษรสีดํา

          ข) พื้นหลังส่วนที่พิมพ์คําว่า “ใบอนุญาตเป็นนายหน้าประกันวินาศภัย”ให้ใช้สีน้ําเงิน นอกนั้นให้ใช้พื้นหลังสีเงิน

          (ค) ประเภทบุคคลธรรมดาอายุห้าปีและผ่านการอบรมหลักสูตรที่ปรึกษาด้านประกันภัย(Chartered Insurance Advisor) ให้เป็นไปตามแบบ นว. 5 โดยให้ใช้สีตัวอักษร และสีพื้นหลังดังนี้

          1) คําว่า “ใบอนุญาตเป็นนายหน้าประกันวินาศภัย” ให้ใช้ตัวอักษรสีน้ําเงินนอกนั้นให้ใช้ตัวอักษรสีดํา

          2) พื้นหลังส่วนที่พิมพ์คําว่า “ใบอนุญาตเป็นนายหน้าประกันวินาศภัย” ให้ใช้สีขาวนอกนั้นให้ใช้พื้นหลังสีทอง

          (ง) ประเภทนิติบุคคลหรือสถาบันการเงิน ให้เป็นไปตามแบบ นว. 6

          (3) คําขอต่ออายุใบอนุญาตเป็นนายหน้าประกันวินาศภัย

          (ก) ประเภทบุคคลธรรมดา ให้เป็นไปตามแบบ นว. 7

          (ข) ประเภทนิติบุคคลหรือสถาบันการเงิน ให้เป็นไปตามแบบ นว. 8

          (4) คําขอต่ออายุใบอนุญาตเป็นนายหน้าประกันวินาศภัย ผ่านทางธนาคารและระบบอินเทอร์เน็ต

          (ก) ประเภทบุคคลธรรมดา ให้เป็นไปตามแบบ นว. 9

          (ข) ประเภทนิติบุคคลหรือสถาบันการเงิน ให้เป็นไปตามแบบ นว. 10

          (5) คําขออนุญาตเปิดสาขาของนิติบุคคลที่ได้รับใบอนุญาตเป็นนายหน้าประกันวินาศภัยให้เป็นไปตามแบบ นว. 11

          (6) หนังสือมอบอํานาจให้รับเบี้ยประกันภัย ให้เป็นไปตามแบบ นว. 12


ผู้มีอํานาจลงนาม - ประกาศ ณ วันที่ 1 กรกฎาคม พ.ศ. 2554

 

จันทรา บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน